જો કે, ભરતસિંહ સોલંકીએ આ અંગે કહ્યું હતું કે, સૌએ પોત-પોતાના સૂચનો આપ્યા છે અને સૌની વાત સાંભળવામાં આવી છે. હવે આ અંગે વિચાર કરીને નિર્ણય લેવાશે. એમાં ક્યાંય નારાજગીની વાત આવતી નથી. નોંધનીય છે કે, ભાજપે એક પછી એક એમ બે ઉમેદવારોની યાદી જાહેર કરી દીધી છે, જ્યારે કોંગ્રેસ તરફથી હજુ એક પણ યાદી જાહેર થઇ નથી. કોંગ્રેસ 16 નવેમ્બરના રોજ પ્રથમ તબક્કાની ચૂંટણી માટે ઉમેદવારોના નામ જાહેર કરવાની હતી, પરંતુ હજુ સુધી એક પણ ઉમેદવારના નામની જાહેરાત થઇ નથી. રવિવારે રાત્રે 9 વાગ્યાની આસપાસ કોંગ્રેસ ઉમેદવારોની યાદી જાહેર કરે એવી શક્યતા સેવાઇ રહી છે.